দুর্বল কোম্পানিকে আইপিওতে উচ্চ প্রিমিয়াম অব্যাহত রয়েছে। গত ৫ বছরে যেসব কোম্পানি তালিকাভুক্ত হয়েছে. তার সবগুলোর অভিহিত মূল্য ১০ টাকা। কিন্তু এর কোনো কোম্পানিকে ৫০ টাকা পর্যন্ত প্রিমিয়াম দেয়া হয়েছে। ১০ টাকার শেয়ারের সঙ্গে আরও ৩০ টাকা প্রিমিয়াম দিয়ে ৪০ টাকায় অনুমোদন দেয়া হয় জিবিবি পাওয়ার। সোমবার প্রতিষ্ঠানটির শেয়ারের দাম ১৭ টাকায় নেমে এসেছে। এ হিসাবে আইপিওতে যে বিনিয়োগকারী শেয়ার পেয়েছে, তারও ২৩ টাকা লোকসান হয়েছে। এছাড়া ৮ টাকা প্রিমিয়ামসহ রংপুর ডেইরির ইস্যু ছিল ১৮ টাকা। কিন্তু সোমবার তা ১৬ টাকায় নেমে এসেছে। জাহিন টেক্সটাইলের ২৫ ইস্যু মূল্যের শেয়ার সোমবার ২৩ টাকায় নেমেছে।